Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: közterület-felügyelet, amely a közterület-felügyeletrõl szóló 1999. évi LXIII. törvény 7. §-ában foglalt felhatalmazás
Paragraph Index: 1214

közterület-felügyelet, amely a közterület-felügyeletrõl szóló 1999. évi LXIII. törvény 7. §-ában foglalt felhatalmazás alapján „az intézkedéssel érintett személyrõl, az intézkedés vagy az eljárás szempontjából lényeges környezetrõl és körülményrõl, tárgyról kép- és hangfelvételt készíthet”. A készített felvétel „kizárólag az adott eljárásban, jogszabály elõírásai szerint használható fel”. A másik közterületen kép- és hangfelvétel készítésére jogosult szerv a rendõrség. A rendõrségrõl szóló 1994. évi XXXIV. törvény 42. §-a hatalmazza fel a rendõrséget az adatkezelésre. Ezen felhatalmazás birtokában az említett két szerv a köztemetõkben az alább részletezendõ korlátozások érvényesülése mellett végezhet kamerás megfigyelést. 2006/162/II. szám Adatvédelmi szempontból a nyitvatartási idõn kívül – tehát egy zárt temetõben – rögzített felvételek szükséges ideig történõ tárolása nem kifogásolható. Az elérni kívánt célt, a sírkõrongálások megakadályozását, illetve elkövetõinek felderítését megfelelõen szolgálná például a kameráknak a kerítések vonalában és a temetõben található fõbb csomópontok mentén történõ elhelyezése. Ilyen módon a képfelvevõ berendezések csak azoknak a személyeknek a cselekményeit rögzítené, akik jogszerûtlenül tartózkodnak a temetõ területén. A kamerának mint a tulajdonvédelem technikai eszközének az alkalmazása a tulajdon tárgyainak óvására alkalmas ugyan, ám óhatatlanul személyekre, emberi magatartásokra, szokásokra, megnyilvánulásokra, illetõleg magára az emberi testre irányulhat. Az elektronikus úton történõ megfigyelés tehát alkalmas arra, hogy a magánszférába behatoljon, intim, szenzitív élethelyzeteket rögzítsen, akár olyképpen, hogy az érintett nem is tud a felvételrõl, vagy nincs abban a helyzetben, hogy mérlegelhesse az ilyen felvételek megengedhetõségét és azok következményeit. Az így végzett megfigyelés a magánélethez való jog sérelmén túl az emberi méltósághoz való jogot általában is érintheti. A magánszféra lényegi fogalmi eleme éppen az, hogy az érintett akarata ellenére mások oda ne hatolhassanak be, illetõleg be se tekinthessenek (480/A/2005. AB számú határozat). A bûnmegelõzés, bûnüldözés célját szolgáló térfigyelõ kamerák egyre több helyre történõ kihelyezése – amellett, hogy a személyes adatok védelméhez fûzõdõ jogot is sértheti – az emberek magánszférájának aggasztó mértékû beszûkülését eredményezi, és egy olyan állam, illetve társadalmi berendezkedés vízióját vetíti elõre, ahol a polgárokat állandóan megfigyelik és ellenõrzik.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes